ผมเพิ่งได้ฉีดวัคซีนล่าสุดวันที่ 16 พ.ค. 2561 เมื่อวันศุกร์ที่เเล้ว วันที่ 8 มิ.ย. 2561 ผมโดนหมากัดเป็นรอยนิดเดียว อย่างนี้ผมจำเป็นต้องไปฉีดวัคซีนรึเปล่าครับ หรือแค่เช็ดเเอลกอฮอล์ใส่ยา
สวัสดีค่ะ หากได้ฉีดวัคซีนป้องกันพิษสุนัขบ้าตามกำหนดนัด ครบอย่างน้อย 3 เข็มไปแล้ว ดยเข็มล่าสุดฉีดไปเมื่อวันที่ 16 พ.ค. 61 เมื่อโดนสุนัขกัดที่ผิวหนังและเป็นรอยเล็กๆ ในวันที่ 8 มิ.ย.61 ดังกล่าว ยังไม่จำเป็นต้องไปฉีดวัคซีนกระตุ้น เนื่องจากระดับของภูมิคุ้มกันยังคงสูงเพียงพอในการป้องกันการเกิดโรคได้สำหรับแผล หากเป็นแผลมีเลือดออก ควรล้างทำความสะอาดบาดแผลให้สะอาดด้วยสบู่หรือฟอกด้วยน้ำยาฆ่าเชื้อหรือแอลกอฮอล์ก็ได้ และใส่ยาฆ่าเชื้อ เช่น โพวิโดน ไอโอดีน และเช็ดทำความสะอาดบาดแผลทุกวันด้วยน้ำเกลือสำหรับล้างบาดแผล และใส่ยาฆ่าเชื้อหลังล้างแผล หลีกเลี่ยงไม่ให้แผลโดนน้ำจนกว่าแผลจะหาย